George Town (Penang)

George Town eller Georgetown er hovedstad i delstaten Penang i Malaysia. Den hadde i 2012 et beregnet folketall på 205 241. Byen ble grunnlagt i 1786 som handelspost for Det britiske ostindiske kompani av briten Francis Light. George Town var britene første besittelse på Malayahalvøya. Sammen med Malakka lengre sør på Malayahalvøya, ble de historiske delene av George Town i 2008 oppført på UNESCOs verdensarvliste. Sammen med resten av øya der byen ligger er den en del av Penang kommune (Municipal Council of Penang Island). Referanser Eksterne lenker (en) Offisielt nettsted (en) George Town, Penang – kategori av bilder, video eller lyd på Commons